b'\n_START_ARTICLE_\nHram slovenskih \xc5\xa1portnih junakov\n_START_PARAGRAPH_\nHram slovenskih \xc5\xa1portnih junakov je bil ustanovljen leta 2011 s strani Dru\xc5\xa1tva \xc5\xa1portnih novinarjev Slovenije (D\xc5\xa0NS) in vklju\xc4\x8duje najbolj\xc5\xa1e slovenske \xc5\xa1portnike vseh \xc4\x8dasov iz razli\xc4\x8dnih \xc5\xa1portnih panog. Hram bo v slovenskem prostoru za\xc5\xbeivel leta 2012. Na podelitvi \xc5\xa1portnika Slovenije 2011 so v njo kot prva \xc5\xa1portnika sprejeli Leona \xc5\xa0tuklja in Mira Cerarja._NEWLINE_Ve\xc4\x8d kot leto in pol so v okviru D\xc5\xa0NS potekale priprave na ustanovitev Hrama slavnih slovenskih \xc5\xa1portnikov. S tem \xc5\xbeeli D\xc5\xa0NS v trajnem nacionalnem spominu ohraniti najbolj\xc5\xa1e slovenske \xc5\xa1portnike, ki so se z izjemnimi dose\xc5\xbeki izkazali v mednarodnem merilu. Ohraniti \xc5\xbeeli tudi rekvizite in druge \xc5\xa1portne predmete, s katerimi so bili povezani slovenski \xc5\xa1portniki, ter ohraniti \xc5\xa1portne zgodovinske dogodke, tudi iz \xc4\x8dlankov in prispevkov \xc5\xbee upokojenih novinarskih kolegov in drugih._NEWLINE_19. decembra 2012 je bil sprejetih novih dvajset \xc4\x8dlanov, hkrati pa so bili odprti prostori hrama v Areni Sto\xc5\xbeice. 28. novembra 2013 je bilo v hram sprejetih \xc5\xa1e 28 \xc5\xa1portnikov. Avgusta 2015 je Dru\xc5\xa1tvo \xc5\xa1portnih novinarjev Slovenije izbralo tri nove \xc4\x8dlane, avgusta 2016 in decembra 2017 po dva, januarja 2019 pa tri.'